شەفەق
نیوز/ دار "خوین دوو براگە" لە دەگمەنترین دارەیل جەهانە، ک تەنیا لە دوورگەی
سەقرتا لە وڵات یەمەن پەیا بوود.
پسپۆڕەیلیگ
یەمەنی باس ئەوە کەن ک ئی دارە سوودەیلیگ پزشکی دیرێد، و ناوەگەی وەگورەی ئەو خوینە
وەرگردیە ک هەنای کەمیگ لە تووکڵەگەی زەخم بوود چشتیگ وەڕەنگ خوین لەلی دەرچوود، ک
وەپی ئویشن "راتینگ کنریتید زیبەق" و بەشیگیش وەپی ئویشن "خوین تنین".
وەگورەی
سەرچەوەیل یۆنانی ورۆمانی کۆن، شازادەیل عەرەو وئیمبراتۆرەیل چین دڵنگەیل خوەیان وەپی
ڕەنگ کردیان.
هەرلیوا،
دانشتگەیل ئەو ناوچە ئی خوین دارە ئەرا تیمارکردن زەخمەیل و ئەرا زگچین و بێماری دوزنتاریا
و ئەرا داوەزانن تەو و چەرمگکردن دگان وەکار تیەرن،
بڕیگ
ئەفسانە لەباوەت ئی دار خوینالیە باس کریەن، ک بەشیگ باس ئەو ئەفسانە کەن ک لە سێ ئاین
ئاسمانی هاتگە، هەنای قابیل وهابیل هەردوگ کوڕ ئادەم بویە جەنگیان، ک خوین هابیل لەبان
زەوی رشیا و ئی دارە لەلی دەرچگ.
